cyanic-selkie/wikianc huggingface dataset:
ดาวดึงส์
เมืองบนสวรรค์ชั้นดาวดึงส์เป็นเมืองใหญ่ที่สร้างอย่างงดงามด้วยทองและแก้ว 7 ประการ มีเสียงดนตรีบรรเลงอยู่อย่างไพเราะ กลางเมืองดาวดึงส์มีปราสาทใหญ่ที่งดงามเป็นที่ประทับของพระอินทร์
บนสวรรค์ชั้นนี้มีอุทยานที่งดงามมากอยู่ 4 แห่ง คือ
สกุลจันทน์เทศ
สกุลจันทน์เทศ หรือ Myristica เป็นสกุลของพืชที่เป็นเครื่องเทศสำคัญหลายชนิด ที่สำคัญที่สุดคือ Myristica fragrans ซึ่งเป็นแหล่งสำคัญของลูก จันทน์เทศ และดอกจันทน์เทศ
การจัดจำแนก
ตัวอย่างสปีชีส์ในสกุลจันทน์เทศ:
โอมิกูจิ
โอมิกูจิ (御御籤, 御神籤 หรือ おみくじ) เป็นกระดาษเขียนคำทำนายดวงชะตา มีให้เสี่ยงจับได้ที่ศาลเจ้าในศาสนาชินโต หรือวัดในศาสนาพุทธ ในประเทศญี่ปุ่น คำว่า "โอมิกูจิ" นั้นแปลตรงตัวว่า "สลากศักดิ์สิทธิ์" เปรียบเทียบได้กับการเซียมซีตามความเชื่อของจีน
โชค
การเสี่ยงโอมิกูจิมักทำโดยการเขย่ากล่องที่มีแท่งไม้เขียนหมายเลยบรรจุอยู่ จนแท่งไม้แท่งหนึ่งโผล่ออกมาจากรูที่ฝากล่อง หลังจากนั้นผู้เสี่ยงก็จะไปหยิบโอมิกูจิจากช่องที่มีหมายเลขตรงกับหมายเลขบนแท่งหมาย (คล้ายกับการเสี่ยงเซียมซี) อย่างไรก็ดี ศาลเจ้าและวัดหลายแห่งเปลี่ยนมาใช้วิธีให้ผู้เสี่ยงโชคหยิบโอมิกูจิที่พับแล้วจากกองโอมิกูจิเอง หรือไม่ก็ใช้เครื่องหยอดเหรียญ คำทำนายที่เขียนบนโอมิกูจิมีอยู่หลายแบบ ซึ่งเป็นทั้งโชคดีและโชคร้าย (เรียงตามขอบเขตของโชคลาภ):
ลำดับ กันซังไดชิเฮียกูเซ็ง เป็นไปตามนี้:
ลำดับ กันซังไดชิเฮียกูเซ็ง จะเพิ่มบางโชค เช่น "โชคร้ายมาก" (大凶 (dai-kyō))
คำทำนายบนโอมิกูจิมักประกอบด้วยคำทำนายทั่ว ๆ ไปเกี่ยวกับชีวิตของบุคคล โดยมีความเป็นไปได้หลายแบบ:
มีธรรมเนียมว่าหากโอมิกูจิที่จับได้ทำนายว่าโชคไม่ดี คนที่จับได้ต้องนำไปผูกไว้ที่ต้นสนในศาลเจ้าหรือวัดเพื่อป้องกันไม่ให้คำทำนายกลายเป็นจริง เหตุที่ทำเช่นนี้คือการเล่นคำว่า "ต้นสน" (松 อ่านว่า มัตสึ) กับคำว่า "รอ" (待つ อ่านว่า "มัตสึ" เช่นกัน) โดยกล่าวกันว่าการผูกจะทำให้โชคร้ายรออยู่ที่ต้นสน ไม่ไปเกาะคน ส่วนโอมิกูจิที่ทำนายว่าโชคดีนั้น ผู้ที่จับได้ควรจะเก็บเอาไว้ แม้ว่าในปัจจุบันจะไม่ค่อยมีคนเชื่อโอมิกูจิเท่าไหร่ โอมิกูจิก็ยังมีให้จับได้ในศาลเจ้าและวัดเกือบทุกแห่งในญี่ปุ่น และยังเป็นของคู่กับศาลเจ้าและวัดญี่ปุ่นตราบจนทุกวันนี้
ความสัมพันธ์กับคุกกี้เสี่ยงทาย
เซอิจิ คิโตะจากฟูเง็ตสึโดอ้างว่าโชคแบบสุ่มจากคุกกี้เสี่ยงทายมีที่มาจาก โอมิกูจิ และสนับสนุนด้วยหลักฐานที่ว่าคุกกี้เสี่ยงทายอเมริกันมีที่มาจากขนมสึจิอูระเซ็มเบของเกียวโตในคริสต์ศตวรรษที่ 19
กอล์ฟชายชิงแชมป์โลก
กอล์ฟชายชิงแชมป์โลก (World Cup of Golf) เป็นการแข่งขันกีฬากอล์ฟชายที่แข่งขันกันโดยทีมละสองคน ซึ่งเป็นตัวแทนของประเทศของตน อนุญาตให้มีทีมเดียวเท่านั้นจากแต่ละประเทศ ผู้เล่นจะได้รับการคัดเลือกโดยพิจารณาจากการจัดอันดับกอล์ฟโลกอย่างเป็นทางการ แม้ว่าจะไม่ใช่ตัวเลือกแรกทั้งหมดที่นักกีฬาจะเลือกแข่งขันก็ตาม การแข่งขันกอล์ฟที่ระดับเท่ากันสำหรับผู้หญิงคือ กอล์ฟหญิงชิงแชมป์โลก แข่งขันตั้งแต่ปี ค.ศ. 2005 ถึง 2008
ฮูดู
ฮูดู คือความเชื่อทางไสยศาสตร์แขนงหนึ่ง ซึ่งผสมผสานระหว่างความเชื่อทางไสยศาสตร์พื้นบ้านของชาวแอฟริกันกับความเชื่อของชาวอเมริกัน โดยมีพื้นฐานมาจากความรู้เกี่ยวกับสมุนไพรและธรรมชาติของแอฟริกันโบราณ ความเชื่อแขนงนี้แพร่สู่ประเทศสหรัฐอเมริกาผ่านทางทาสชาวแอฟริกันตะวันตกในรูปแบบของเครื่องราง เวทมนตร์คาถาทั้งเพื่อการรักษา ป้องกันเคราะห์ อวยพร เครื่องรางที่เป็นเอกลักษณ์ของความเชื่อแขนงนี้คือ โมโจ (Mojo) มีลักษณะเป็นถุงใส่สมุนไพร รากไม้ เศษกระดูกหรือชิ้นส่วนเล็กๆของสัตว์ เหรียญ หินต่างๆ ตลอดจนวัสุอื่นๆ ที่เชื่อว่ามีพลังพิเศษ
ฮูดูคืออะไร
Oxford River Books English - Thai Dictionary อธิบายคำว่า Hoodoo ไว้ดังนี้
Hoodoo /'hu:du:/ฮูดู/ n. (American English) (bad spell) อาถรรพณ์ (ทางร้าย), คุณไสย (British English) (bringer of bad luck) ตัวกาลกินี, ตัวซวย
ความเหมือนและความแตกต่างระหว่างฮูดูและวูดู
การเขียนและการออกเสียงที่คล้ายกันทำให้เกิดความสับสนระหว่างคำว่าฮูดูและวูดู (Voodoo) ว่าเป็นคำเดียวกัน แต่แท้จริงแล้วฮูดูและวูดูมีที่มาและลักษณะที่แตกต่างกัน
วูดู เป็นศาสนาโบราณในประเทศแอฟริกา ซึ่งเป็นที่นิยมและแพร่หลายไปทั่วทวีปแอฟริกาตะวันตก มีอิทธิพลต่อความคิด ขนบประเพณี และการดำเนินชีวิตของชาวแอฟริกันหลายเผ่า แม้ส่วนใหญ่ผู้คนจะรู้จักวูดูในด้านที่น่ากลัว ไม่ว่าจะเป็นซอมบี้ การสาปแช่งโดยนำเศษผมหรือเล็บของศัตรูไปใช้ประกอบพิธีหรือการปักเข็มบนตุ๊กตาวูดู แท้จริงแล้วเป็นเพียงส่วนย่อยของวูดูซึ่งมีรายละเอียดที่ลึกซึ้ง ศาสนาวูดูมีความเชื่อเกี่ยวกับเทพเจ้าว่าคอยดูแลธรรมชาติและความเป็นอยู่ของผู้คน กำหนดแนวทางให้อยู่กันอย่างสงบสุขระหว่างคนและธรรมชาติ แม้แต่การปักเข็มลงบนตุ๊กตาก็มีที่มาจากการสอนการรักษาโรค และผู้นับถือศาสนาวูดูก็เป็นเหมือนผู้คนทั่วไปที่นับถือศาสนาอื่นๆ มิได้นับถือปิศาจอย่างที่สื่อนำเสนอแต่อย่างใด
ในขณะที่ฮูดูนั้นเป็นเพียงแค่ความเชื่อทางไสยศาสตร์ที่ประยุกต์เอาความเชื่อต่างๆ ในแอฟริกา ซึ่งรวมถึงความเชื่อของศาสนาวูดูด้วย มาประยุกต์เข้ากับความเชื่อพื้นบ้านของชาวอเมริกัน ฮูดูใช้วัตถุตามธรรมชาติทั้งเพื่อสาปแช่งและรักษาผู้ป่วย และในเพลงบลูส์ของอเมริกาจำนวนมากล้วนมีเนื้อหาที่เกี่ยวกับฮูดูแทรกปนอยู่ด้วย
อย่างไรก็ตาม ทั้งวูดูและฮูดูล้วนเกี่ยวพันกับธรรมชาติ มีความเกี่ยวข้องกับวิถีชีวิต ความคิด ความรู้สึกของผู้คน แม้จะอยู่ในระดับที่ต่างกัน ที่สำคัญคือมิได้เป็นความเชื่อที่มีแต่ข้อเสีย แต่มีทั้งการรักษาอาการเจ็บป่วย การเยียวยาบำบัดทั้งสภาพกายและใจของผู้คนให้ดีขึ้น ตลอดจนข้อดีอื่นๆ ต่อการดำเนินชีวิตรวมอยู่ด้วย
ฮูดูในสื่อต่างๆ
ในอเมริกา ความเชื่อเกี่ยวกับฮูดูแพร่หลายไปในสื่อต่างๆ มากมาย ทั้งในวงการเพลง เช่น เพลงบลูส์ Born on the Bayou ของ Creedence Clearwater Revival ก็มีเนื้อหาบางตอนที่เกี่ยวข้องกับฮูดู หรือวงร็อก Muse ที่ตั้งชื่อเพลงเพลงหนึ่งว่า Hoodoo โดยตรง หนังสือที่ให้รายละเอียดเกี่ยวกับความเชื่อแขนงนี้ไปจนถึงตำราฝึกปฏิบัติ เช่นเกม เช่นในเกม Gabriel Knight: Sins of the Father เกมแนว adventure ซึ่งวางจำหน่ายเมื่อ พ.ศ. 2536 มีเนื้อหาที่เกี่ยวข้องกับฮูดูเช่นกัน แม้ว่าความเชื่อแขนงนี้ไม่เป็นที่รู้จักมากนักในประเทศไทย แต่ในปี พ.ศ. 2548 ภาพยนตร์เรื่อง Skeleton Key ที่นำเข้ามาฉายในชื่อไทยว่า "เปิดประตูหลอน" ก็ทำให้มีผู้รู้จักฮูดูเพิ่มขึ้น เนื่องจากเนื้อหาของภาพยนตร์มุ่งเน้นไปที่การใช้เวทมนตร์คาถาของฮูดู
แนวร่วมประชาธิปไตยเพื่อการปลดปล่อยปาเลสไตน์
แนวร่วมประชาธิปไตยเพื่อการปลดปล่อยปาเลสไตน์ (Democratic Front for the Liberation of Palestine; ภาษาอาหรับ: 'الجبهة الديموقراطية لتحرير فلسطين', ถอดอักษร Al-Jabha al-Dimuqratiya Li-Tahrir Filastin หรือ al-Jabha al-Dimuqratiyah ; الجبهة الديموقراطية) เป็นองค์กรทางการเมืองและการทหารของปาเลสไตน์ ที่นิยมลัทธิมากซ์ เป็นองค์กรที่เป็นสมาชิกขององค์การปลดปล่อยปาเลสไตน์
การก่อตั้งแนวร่วม
ใน พ.ศ. 2512 แนวร่วมเพื่อการปลดปล่อยประชาชนปาเลสไตน์ฝ่ายซ้าย แตกออกจากองค์กรหลัก ก่อตั้งเป็นแนวร่วมประชาชนปาเลสไตน์เพื่อการปลดปล่อยปาเลสไตน์ นำโดยนายพลนายาฟ ฮาวัตเมห์ซึ่งเคยเป็นผู้นำของแนวร่วมเพื่อการปลดปล่อยประชาชนปาเลสไตน์ฝ่ายซ้าย ต่อมาในเดือนพฤษภาคม – มิถุนายน พ.ศ. 2512 พันธมิตรปฏิวัติฝ่ายซ้ายและองค์กรปลดปล่อยประชาชนปาเลสไตน์รวมเข้ากับแนวร่วมประชาชนปาเลสไตน์เพื่อการปลดปล่อยปาเลสไตน์
ช่วงแรกและแนวคิด
แนวร่วมประชาธิปไตยเพื่อการปลดปล่อยปาเลสไตน์ประกาศจุดยืนของตนในการสร้างรัฐประชาธิปไตยประชาชนปาเลสไตน์ที่ชาวอาหรับและชาวยิวอยู่ร่วมกันอย่างสันติ ไม่มีการแบ่งแยกชนชั้น แต่ละกลุ่มต่างพัฒนาวัฒนธรรมของตนเอง แนวร่วมประชาชนปาเลสไตน์เพื่อการปลดปล่อยปาเลสไตน์ ถูกโจมตีอย่างหนักในเดือนกันยายน พ.ศ. 2513 ในจอร์แดน ที่มั่นในกรุงอัมมานถูกถล่มด้วยรถถังของจอร์แดน ในช่วง พ.ศ. 2518 กลุ่มนี้ตำหนิการโจมตีนอกประเทศอิสราเอล และให้ความสำคัญกับการสร้างรัฐสองเชื้อชาติโดยต้องการความร่วมมือระหว่างอาหรับกับยิว
ภายในกลุ่มฟาตะห์และการปฏิเสธ
พ.ศ. 2517 แนวร่วมประชาชนปาเลสไตน์เพื่อการปลดปล่อยปาเลสไตน์เปลี่ยนชื่อเป็นแนวร่วมประชาธิปไตยเพื่อการปลดปล่อยปาเลสไตน์ และเป็นผู้สนับสนุนการสร้างรัฐสองเชื้อชาติขององค์กรปลดปล่อยปาเลสไตน์ ทำให้มีการแยกตัวออกของแนวร่วมที่ปฏิเสธความคิดนี้ เช่น แนวร่วมประชาชนเพื่อการปลดปล่อยปาเลสไตน์ แนวร่วมประชาชนเพื่อการปลดปล่อยปาเลสไตน์-คำสั่งทั่วไป แนวร่วมปลดปล่อยปาเลสไตน์ กลุ่มเหล่านี้ได้รับการสนับสนุนจากซีเรีย ลิเบีย และอิรักเพื่อต่อต้านยัสเซอร์ อาราฟัต ต่อมาใน พ.ศ. 2521 แนวร่วมประชาธิปไตยเพื่อการปลดปล่อยปาเลสไตน์เข้าร่วมกับแนวร่วมที่ปฏิเสธอาราฟัต เมื่อทางกลุ่มเกิดความขัดแย้งกับอาราฟัต และนำไปสู่กบฏฟาตะห์ใน พ.ศ. 2526 ระหว่างสงครามพลเรือนในเลบานอน แนวร่วมประชาธิปไตยเพื่อการปลดปล่อยปาเลสไตน์ต่อต้านฟาตะห์ที่มีผู้นำซีเรียหนุนหลัง ความพยายามนี้ล้มเหลวและองค์กรปลดปล่อยปาเลสไตน์เริ่มเข้ามาพัวพันกับสงครามพลเรือนปาเลสไตน์
การแยกตัว พ.ศ. 2534
ใน พ.ศ. 2534 กลุ่มของยัสเซอร์ อับด์ รอบโบ ที่มีความใกล้ชิดกับอาราฟัตแยกตัวออกจากแนวร่วมประชาธิปไตยเพื่อการปลดปล่อยปาเลสไตน์ โดยมีความเห็นพ้องกับการเจรจามาดริดที่ให้จัดตั้งเขตปกครองตนเองปาเลสไตน์ในเวสต์แบงก์และฉนวนกาซา การเกิดเครือรัฐเอกราชและการทำลายกำแพงเบอร์ลินมีผลต่อแนวคิดของกลุ่มให้เน้นที่ความเป็นประชาธิปไตยมากขึ้น โดยเปลี่ยนรูปไปเป็นสหภาพประชาธิปไตยปาเลสไตน์ และร็อบโบเป็นที่ปรึกษาของอาราฟัต แนวร่วมประชาธิปไตยเพื่อการปลดปล่อยปาเลสไตน์ภายใต้การนำของฮาวัตเมห์มีกองบัญชาการอยู่ในซีเรีย ยังควบคุมสาขาอื่นๆภายนอกประเทศ ส่วนในปาเลสไตน์อยู่ภายใต้การควบคุมของสหภาพประชาธิปไตยปาเลสไตน์
ยุคของข้อตกลงออสโล
แนวร่วมประชาธิปไตยเพื่อการปลดปล่อยปาเลสไตน์ภายใต้การนำของฮาวัตเมห์เข้าร่วมกับกลุ่มที่ปฏิเสธแผนการของอาราฟัตเพื่อจัดตั้งกองทัพพันธมิตรปาเลสไตน์เพื่อต่อต้านแถลงการณ์ของหลักการออสโลที่ลงนามเมื่อ พ.ศ. 2536 โดยโต้แย้งว่าการเจรจาที่ออสโลไม่เป็นประชาธิปไตย และไม่ยอมรับการแก้ปัญหาโดยการจัดตั้งรัฐสองเชื้อชาติ ใน พ.ศ. 2542 หลังการประชุมที่ไคโร แนวร่วมประชาธิปไตยเพื่อการปลดปล่อยปาเลสไตน์และแนวร่วมประชาชนเพื่อการปลดปล่อยปาเลสไตน์ตกลงที่จะร่วมมือกับผู้นำองค์กรปลดปล่อยปาเลสไตน์ในการเจรจากับอิสราเอล
หลัง พ.ศ. 2543
บทบาทของแนวร่วมประชาธิปไตยเพื่อการปลดปล่อยปาเลสไตน์ในปาเลสไตน์ลดลง โดยมาอยู่ภายใต้การนำของสหภาพประชาธิปไตยปาเลสไตน์ที่แยกตัวออกไป กองทหารของแนวร่วมประชาธิปไตยเพื่อการปลดปล่อยปาเลสไตน์โจมตีหน่วยทางทหารของอิสราเอลอย่างต่อเนื่อง เช่น 25 สิงหาคม พ.ศ. 2544 โจมตีกองทหารอิสราเอลในฉนวนกาซา แต่ปฏิบัติการทางทหารเหล่านี้ยังทำได้จำกัด แนวคิดในการต่อสู้ของแนวร่วมประชาธิปไตยเพื่อการปลดปล่อยปาเลสไตน์คือต่อต้านการยึดครองของอิสราเอลแต่ไม่ต่อต้านเชื้อชาติอิสราเอล
อิทธิพลทางการเมือง
แนวร่วมประชาธิปไตยเพื่อการปลดปล่อยปาเลสไตน์ส่งนายไตซิร คาลิดลงชิงตำแหน่งประธานาธิบดีของปาเลสไตน์เมื่อ พ.ศ. 2548 ได้คะแนนเสียง 3.35% กลุ่มนี้พยายามเจรจากับแนวร่วมประชาชนเพื่อการปลดปล่อยปาเลสไตน์และพรรคประชาชนปาเลสไตน์เพื่อเข้าร่วมกับกลุ่มฝ่ายซ้ายแต่ไม่สำเร็จ กลุ่มนี้ได้เพียง 1 ที่นั่งในการเลือกตั้งสภานิติบัญญัติแห่งปาเลสไตน์ พ.ศ. 2548 ใน พ.ศ. 2549 กลุ่มนี้รวมตัวกับ สหภาพประชาธิปไตยปาเลสไตน์และพรรคประชาชนปาเลสไตน์ ได้ 132 ที่นั่ง แนวร่วมประชาธิปไตยเพื่อการปลดปล่อยปาเลสไตน์ยังเป็นกลุ่มที่มีอิทธิพลในองค์กรปลดปล่อยปาเลสไตน์โดยเป็นกลุ่มที่ใหญ่เป็นอันดับสาม มีอิทธิพลในกลุ่มชาวปาเลสไตน์ในซีเรียและเลบานอน ส่วนสาขาของแนวร่วมประชาธิปไตยเพื่อการปลดปล่อยปาเลสไตน์ในจอร์แดนได้แยกไปตั้งเป็นองค์กรใหม่คือพรรคประชาธิปไตยประชาชนจอร์แดนโดยที่แนวร่วมประชาธิปไตยเพื่อการปลดปล่อยปาเลสไตน์ไม่มีอิทธิพลในจอร์แดนอีกเลย
Jeanbouilloniidae
Jeanbouilloniidae เป็นสกุลของไนดาเรียที่อยู่ในวงศ์ Anthoathecata.
สปีชีส์ในสกุล ได้แก่:
คตินิยมทางภาษา
คตินิยมทางภาษา (language ideology) หรือ คตินิยมทางภาษาศาสตร์ (linguistic ideology) ได้รับการนำมาใช้ในสาขามานุษยวิทยา (โดยเฉพาะมานุษยวิทยาภาษาศาสตร์) ภาษาศาสตร์สังคม และการศึกษาข้ามวัฒนธรรม เพื่อบรรยายลักษณะของชุดความเชื่อใด ๆ เกี่ยวกับภาษาตามที่ถูกใช้ในโลกทางสังคมของภาษานั้น เมื่อได้รับการรับรองและสำรวจแล้ว คตินิยมทางภาษาจะแสดงให้เห็นว่าความเชื่อทางภาษาของผู้พูดนั้นเชื่อมโยงกับระบบสังคมและวัฒนธรรมที่พวกเขาเป็นสมาชิกอย่างไร โดยแสดงให้เห็นว่าระบบก่อให้เกิดความเชื่อเช่นนั้นได้อย่างไร ด้วยเหตุนี้ คตินิยมทางภาษาจึงเชื่อมโยงข้อสมมุติทั้งที่ชัดแจ้งและไม่ชัดแจ้งเกี่ยวกับภาษาหนึ่ง ๆ หรือภาษาโดยทั่วไปกับประสบการณ์ทางสังคม ตลอดจนผลประโยชน์ทางการเมืองและเศรษฐกิจของพวกเขา คตินิยมทางภาษาคือการสร้างมโนทัศน์เกี่ยวกับภาษา ผู้พูด และปฏิบัติการทางวาทกรรม เช่นเดียวกับคตินิยมประเภทอื่น ๆ คตินิยมทางภาษาได้รับอิทธิพลจากผลประโยชน์ทางการเมืองและจริยธรรม และได้รับการหล่อหลอมในสภาพแวดล้อมทางวัฒนธรรม
วัดธรรมิการามวรวิหาร
วัดธรรมิการามวรวิหาร  หรือ วัดเขาช่องกระจก ตั้งอยู่บนเขาช่องกระจกเป็นภูเขาขนาดเล็กตั้งอยู่ด้านหลังศาลากลางจังหวัดติดต่อกับอ่าวประจวบคีรีขันธ์ อำเภอเมือง จังหวัดประจวบคีรีขันธ์ มีลักษณะเด่นก็คือใกล้กับ ยอดเขาทางด้านทิศเหนือ จะเป็นช่องเขาขนาดใหญ่ ซึ่งเกิดจากกระแสลมและกระแสน้ำตามธรรมชาติ และถ้ามองจากด้านล่างจะเห็นว่าตรงช่องเขาแห่งนี้ มีลักษณะคล้ายกับกระจกใสขนาดใหญ่ส่วนด้านบนยอดเขานั้นเป็นที่ประดิษฐานพระบรมสารีริกธาตุ และรอยพระพุทธบาทจำลอง โดยรอยพระพุทธบาทจำลองแห่งนี้แรกเริ่มเดิมทีนั้นสร้างโดย หม่อมเจ้าทองเติม ทองแถม ผู้ว่าราชการจังหวัดประจวบคีรีขันธ์ พร้อมด้วยญาติพี่น้องเพื่อเป็นที่สักการะของประชาชน เมื่อวันที่ 1 พฤษภาคม พ.ศ. 2473
ต่อมาเมื่อปี พ.ศ. 2496 คณะกรรมการจังหวัดประจวบคีรีขันธ์ โดยมีพันตำรวจเอก ตระกูลวิเศษศิริ ผู้ว่าราชการจังหวัด เป็นประธาน ได้พร้อมใจกันมอบถวายรอยพระพุทธบาทและภูเขาช่องกระจก ตลอดจนบริเวณโดยรอบแก่วัดธรรมมิการามวรวิหาร และจากนั้นทางวัดได้จัดให้มีงานประจำปี ตั้งแต่ปี พ.ศ. 2497 เป็นต้นมา สำหรับพระบรมสารีริกธาตุนั้นพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงมีราชศรัทธา พระราชทาน พระบรมมิการาม ณ วันที่ 3 มกราคม พ.ศ. 2501
และเมื่อถึงวันที่ 11 มิถุนายน พ.ศ. 2501 โปรดเกล้าให้อัญเชิญพระบรมสารีริกธาตุพร้อมกับพระเจดีย์อันล้ำค่า ที่ทรงสร้างขึ้นจากกรุงเทพฯ มาพักไว้ ณ วังไกลกังวล หัวหิน รุ่งขึ้นวันที่ 12 มิถุนายน พ.ศ. 2501 ล้นเกล้าทั้งสองพระองค์เสด็จพระราชดำเนินมาถึงมณฑลพิธี เวลา 7.30 น. พระราชทานพระสารีริกธาตุแก่เจ้าอาวาส แล้วเสด็จพระราชดำเนินขึ้นไปยังพระเจดีย์บนยอดเขาและทรงประดิษฐานพระบรมสารีริกธาตุบนบุษบกในพระเจดีย์ ต่อจากนั้นทรงปลูกต้นศรีมหาโพธิ์ ซึ่งเป็นหน่อของต้นพระศรีมหาโพธิ์เดิมจากพุทธคยา ที่ฐานพระโพธิ์บนยอดเขาเป็นอันเสร็จพระราชพิธีซึ่งเป็นพระมหากรุณาธิคุณต่อชาวจังหวัดประจวบคีรีขันธ์เป็นล้นพ้น
ทรอน
ทรอน (Tron) เป็นภาพยนตร์ไซไฟของดิสนีย์ ที่ออกฉายในปี พ.ศ. 2525 เขียนบทและกำกับโดย สตีเวน ลิสเบอร์เกอร์ ภาพยนตร์ออกฉายพร้อมกับการวางจำหน่ายเกมตู้ และเกมคอมพิวเตอร์บนเครื่องอาตาริ ในชื่อเดียวกัน และเป็นเกมที่ปรากฏในภาพยนตร์
ทรอน เป็นภาพยนตร์เรื่องแรก ๆ ที่มีการใช้คอมพิวเตอร์กราฟิกส์เป็นองค์ประกอบหลักของเรื่อง
ปัจจุบันดิสนีย์มีภาคต่อของ ทรอน แล้ว ใช้ชื่อว่า Tron Legacy นำแสดงโดยเจฟ บริดเจส (เควิน ฟลินน์), บรูซ บ็อกซ์ลีทเนอร์  (ทรอน) และแกร์เรต เฮดลันด์ (แซม ฟลินน์ ลูกชายวัยรุ่นของเควิน) ในระบบสามมิติ และ IMAX 3D
เรื่องย่อ
ฟลินน์พบว่าตัวเองอยู่ในอีกโลกหนึ่ง ซึ่งเป็นดิจิทัล มีชื่อว่า คลู ได้พบกับ ทรอน ซึ่งเป็นระบบรักษาความปลอดภัยที่เขียนโดย อลัน แบรดลีย์ (รับบทโดย บรูซ บ็อกซ์ลีทเนอร์) และ โยริ โปรแกรมของ ลอร่า อดีตแฟนเก่า (รับบทโดย ซินดี มอร์แกน) ฟลินน์ พยายามหาทางออกจากระบบ ด้วยความช่วยเหลือของ ทรอน และ โยริ โดยเขาต้องต่อสู้กับตัวละครในเกมที่เขาเป็นคนเขียนขึ้น  ในด่านสุดท้าย ฟลินน์ต้องต่อสู้กับ ซาร์ค โปรแกรมของดิลลิงเจอร์ (รับบทโดย เดวิด วอร์เนอร์)
ธัชชา วิทยวิโรจน์
ธัชชา วิทยวิโรจน์ นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 439 เมื่อปี 2548 และประเภทคู่ อันดับ 320 เมื่อปี 2549
ธัชชาเริ่มเล่นเทนนิสเมื่ออายุ 7 ปี ปัจจุบันอยู่ในการฝึกสอนโดยชัยวัฒน์ คงกิจภากรณ์ และเล่นประเภทคู่กับมณฑินี ตั้งพงษ์
แผ่นดินไหวในจังหวัดฟูกูชิมะ เมษายน พ.ศ. 2554
'''แผ่นดินไหวในจังหวัดฟูกูชิมะ เมษายน พ.ศ. 2554''' เป็นแผ่นดินไหวตามภายในแผ่นเปลือกโลกความรุนแรง 6.6 โมเมนต์แมกนิจูด ซึ่งเกิดขึ้นเมื่อเวลา 17.16 น. ตามเวลามาตรฐานญี่ปุ่น (08:16 UTC) ของวันที่ 11 เมษายน พ.ศ. 2554 จุดศูนย์กลางแผ่นดินไหวอยู่ในแผ่นดินห่างจากเมืองอิวากิไปทางตะวันตก 36 กิโลเมตร และอยู่ลึกลงไปใต้ดินเพียง 10 กิโลเมตร ทำให้เกิดแรงสั่นสะเทือนซึ่งสร้างความเสียหายปานกลางเป็นวงกว้าง แผ่นดินไหวครั้งนี้นับเป็นหนึ่งในแผ่นดินไหวตามจำนวนมากที่เกิดขึ้นหลังแผ่นดินไหวในโทโฮกุเมื่อวันที่ 11 มีนาคม และเป็นครั้งรุนแรงที่สุดที่มีจุดศูนย์กลางแผ่นดินไหวอยู่ในแผ่นดิน
แผ่นดินไหวครั้งนี้เกิดขึ้นเป็นผลมาจากการเลื่อนปกติไปทางตะวันตกของอิวากิ และทำให้เกิดดินถล่มในเขตภูเขาที่อยู่ติดกัน มีรายงานการเกิดอัคคีภัยบางแห่ง และบ้านเรือนราว 220,000 ครัวเรือนไม่มีกระแสไฟฟ้าใช้ ถึงแม้ว่าจะมีประกาศเตือนภัยสึนามิในท้องถิ่น แต่ไม่มีรายงานคลื่นขนาดใหญ่ผิดปกติเลย ยังไม่มีรายงานเบื้องต้นเกี่ยวกับความเสียหายที่เกิดขึ้นแก่อาคาร แต่ทำให้มีผู้เสียชีวิตแล้วหกศพ และอีกหลายคนได้รับบาดเจ็บ
ที่จังหวัดอิบารากิ มีผู้เสียชีวิต 1 คน บาดเจ็บ 5 คน
ดิออฟสปริง
ดิออฟสปริง (The Offspring) เป็นวงร็อกอเมริกันที่ก่อตั้งในการ์เดนโกรฟ รัฐแคลิฟอร์เนีย ในปี ค.ศ. 1984 สมาชิกปัจจุบันได้แก่ เดกซ์เตอร์ ฮอลแลนด์ (ร้องนำ กีตาร์), นูเดิลส์ (กีตาร์ลีดและกีตาร์ริธึม, ร้องประสาน) และท็อด มอร์ส (เบส และร้องประสาน) วงมีการเปลี่ยนมือกลองบ่อยครั้ง มือกลองคนล่าสุดคือ แบรนดอน เพิร์ซบอร์น อดีตสมาชิกวงมาริลีนแมนสัน และซุยไซด์เทนเดนซีส์ ที่อยู่กับวงมาตั้งแต่ปี 2023
วงดิออฟสปริงได้รับการยกย่องร่วมกับวงพังก์แคลิฟอร์เนียอย่างกรีนเดย์และแรนซิด ที่นำกระแสพังก์ร็อกกลับมาฟื้นฟูใหม่ในสหรัฐอเมริกาในช่วงระหว่างกลางคริสต์ทศวรรษ 1990 จนปัจจุบัน ดิออฟสปริงออกผลงานสตูดิโออัลบั้ม 10 ชุด อัลบั้มรวมเพลง 2 ชุด อีพี 4 ชุด และดีวีดี 3 ชุด พวกเขามียอดขายอัลบั้มทั่วโลกกว่า 40 ล้านชุด ทำให้พวกเขาเป็นหนึ่งในวงพังก์ร็อกที่มียอดขายมากที่สุดตลอดกาล โดยอัลบั้มตั้งแต่ปี 1994 ทุกอัลบั้มมียอดขายเกินล้านชุด
ตั้งแต่ออกผลงานอัลบั้มชุด Smash ที่ถือเป็นอัลบั้มเพลงจากค่ายอิสระที่ขายดีที่สุดตลอดกาล ดิออฟสปริงประสบความสำเร็จด้านยอดขายมากกว่า 5 อัลบั้ม มีซิงเกิ้ลดังอย่าง "Come Out and Play", และ "Self Esteem" อัลบั้มถัดมา 3 อัลบั้ม Ixnay on the Hombre, Americana และ Conspiracy of One ก็ประสบความสำเร็จ ที่ Ixnay on the Hombre และ Conspiracy of One ได้รับแผ่นเสียงทองคำขาว ต่อมาปี 2003 วงออกอัลบั้มที่ 7 ชุด Splinter ที่ได้รับยอดขายที่ดีและได้เสียงวิจารณ์ที่ดีพอควร ในปี 2005 วงออกอัลบั้มรวมฮิตและออกทัวร์เพื่อสนับสนุนอัลบั้มรวมเพลงนี้ อัลบั้มที่ 8 ของพวกเขาชุด Rise and Fall, Rage and Grace ออกขายเมื่อวันที่ 17 มิถุนายน ค.ศ. 2008 มีซิงเกิ้ลฮิตอย่าง "You're Gonna Go Far, Kid" และ "Hammerhead" พวกเขาออกสตูดิโออัลบั้มชุดที่ 9 Days Go By ในปี 2012 และอัลบั้มที่ 10 Let the Bad Times Roll ในปี 2021
รายชื่อดาวฤกษ์เรียงตามโชติมาตรปรากฏ
ดาวฤกษ์สว่างที่สุด จัดว่าเป็นดาวฤกษ์สว่างเนื่องจากมีความส่องสว่างมาก และ/หรือ มันอยู่ใกล้โลกมาก รายชื่อต่อไปนี้เป็นรายชื่อดาวฤกษ์เดี่ยว 91 ดวงที่สว่างที่สุดเมื่อมองจากโลก ภายใต้การสังเกตคลื่นที่ตามองเห็น (กล่าวอีกนัยหนึ่งคือ ดาวฤกษ์ที่มีค่าความส่องสว่างปรากฏน้อยกว่าหรือเท่ากับ +2.50) หากนับความสว่างที่ต่ำลงกว่านี้จะได้รายชื่อดาวฤกษ์เพิ่มอีกเป็นจำนวนมาก แผนภาพท้องฟ้าโดยมากจัดทำโดยนับรวมดาวฤกษ์ที่มีค่าความส่องสว่างปรากฏถึง +11 ในคลื่นที่ตามองเห็น การสำรวจอย่างต่อเนื่องทำให้เราบันทึกรายชื่อดาวฤกษ์ที่มีความสว่างน้อยลงได้มากขึ้นเรื่อยๆ
เพื่อเป็นข้อมูลเปรียบเทียบ วัตถุท้องฟ้าที่มิใช่ดาวฤกษ์ในระบบสุริยะของเราที่มีความสว่างสูงสุด คือน้อยกว่าหรือเท่ากับ +2.50 ได้แก่ ดวงจันทร์ (ความสว่าง -12.9) ดาวศุกร์ (ความสว่าง -4.6) ดาวพฤหัสบดี (ความสว่าง -2.9) ดาวอังคาร (ความสว่าง -2.9) ดาวพุธ (ความสว่าง -1.9) และดาวเสาร์ (ความสว่าง -0.2)
ไอโมเน อัลเลตตี
ไอโมเน อัลเลตตี (เกิด 28 มิถุนายน ค.ศ. 1988) เป็นนักวอลเลย์บอลชาย ชาวอิตาลี ซึ่งไอโมเนเป็นนักวอลเลย์บอลชายทีมชาติอิตาลี
คาร์ฟูร์
คาร์ฟูร์ (Carrefour) เป็นกลุ่มซูเปอร์มาร์เก็ตข้ามชาติ มีสำนักงานใหญ่อยู่ที่ประเทศฝรั่งเศส มีสาขาอยู่ทั่วโลก ถ้าคิดจากรายได้แล้ว คาร์ฟูร์จะเป็นกลุ่มค้าปลีกที่ใหญ่เป็นอันดับสองของโลก เป็นรองเพียงวอลมาร์ต
ประวัติ
คาร์ฟูร์เปิดร้านสาขาแรกเมื่อปี พ.ศ. 2503 (ค.ศ. 1960) ซึ่งเป็นเพียงแค่ร้านแค่เล็กๆตั้งอยู่ย่านปริมณฑลของเมืองอานซี (Annecy) ซึ่งตั้งอยู่ใกล้กับทางแยก (คำว่า "ทางแยก" ในภาษาฝรั่งเศสเรียกว่า Carrefour) โดย มาร์เซล โฟร์เนียร์, เดนิส ดอฟเฟรี่ และ จัสเคย์ ดอฟเฟรี่ ซึ่งในปัจจุบันสาขานี้เป็นสาขาที่เล็กที่สุดในโลกของคาร์ฟูร์
ปี ค.ศ. 1970 คาร์ฟูร์มีสาขารวม 7 แห่งและคาร์ฟูร์ได้จดทะเบียนเข้าตลาดหลักทรัพย์ ในปี ค.ศ. 1972 เปิดได้เปิดสาขาที่ใหญ่ที่สุดมีพื้นที่ 24,000 ตารางเมตรขึ้นที่เมืองตูลูส และปี ค.ศ. 1985 คาร์ฟูร์ก็ได้ผลิตสินค้าในตราสัญลักษณ์ของคาร์ฟูร์ ออกสู่ตลาด จนในปี ค.ศ. 1992 คาร์ฟูร์มีสาขาทั้งหมด 120 สาขา
แอฟริกา
คาร์ฟูร์ขายกิจการในแอลจีเรียและเปิดสาขาที่โมร็อกโกในปีเดียวกัน นอกจากนี้ในตูนิเซีย ยังมี "คาร์ฟูร์ มาร์เก็ต" 37 สาขา และ 32 สาขา ในรูปแบบ คาร์ฟูร์ เอ็กซ์เพลส
ยุโรป
ใน วันที่ 15 ตุลาคม ค.ศ. 2008 คาร์ฟูร์ขายธุรกิจในรัสเซียโดยอ้างถึง "การขาดโอกาสในการเติบโตและการเติบโตทางชีวภาพที่เพียงพอ"
รูปแบบร้าน
คาร์ฟูร์, Atacadão,
คาร์ฟูร์ ไบอาโร่, คาร์ฟูร์ มาร์เก็ต แชมป์เปี้ยน, โกบิ, จีบี ซูเปอร์มาร์เก็ต, จีเอส, คาร์ฟูร์ มินิ, จีม่า, ซูเปโก
คาร์ฟูร์ เอ็กซ์เพลส, คาร์ฟูร์ ซิตี้, คาร์ฟูร์ คอนแทค, Carrefour Montagne, 5 minutes, 8 à Huit, มาร์เช่ พลัส, Proxi, Sherpa, Dìperdì, สไมล์ มาร์เก็ต, เอ็กซ์เพลส, โชปี
Promocash, ดอช มาร์เก็ต, Gross IPer
คาร์ฟูร์ในประเทศไทย
บริษัท เซ็นคาร์ จำกัด เป็นชื่อของคาร์ฟูร์ เมื่อเข้ามาประกอบธุรกิจค้าปลีกในประเทศไทย โดยชื่อมาจาก central + carrefour เนื่องด้วยเป็นการร่วมทุนกันระหว่าง เซ็นทรัล รีเทล คอร์เปอเรชั่น (ซีอาร์ซี) และ คาร์ฟูร์เนเธอร์แลนด์บีวี ในอัตราส่วน 60:40 ในปีพ.ศ. 2539 แต่ภายหลัง ซีอาร์ซี ได้จำนองหุ้นระยะยาวให้กับคาร์ฟูร์ เนื่องด้วยวิกฤติเศรษฐกิจ พ.ศ. 2540 แต่ตามพรบ.ค้าปลีกฯ ไม่อนุญาตให้ต่างชาติถือหุ้นทั้งหมด หุ้นจำนวนดังกล่าวจึงอยู่ที่บริษัทโฮลดิ้งที่จัดตั้งขึ้นใหม่แทนและดำเนินธุรกิจเรื่อยมา จนถึงปี พ.ศ. 2553 ทางคาร์ฟูร์เนเธอร์แลนด์บีวี ได้ตัดสินใจถอนการลงทุนในประเทศไทย เนื่องจากไม่สามารถสร้างผลกำไรได้มากเป็นปีที่ 5 โดยเบื้องต้นมีผู้เสนอเข้าประมูลกิจการถึง 4 ราย คือ บริษัท เซ็นทรัล รีเทล คอร์เปอเรชั่น จำกัด (มหาชน), Casino Guichard-Perrachon หรือกลุ่มคาสิโน จากประเทศฝรั่งเศส (ถือหุ้นอยู่ใน บริษัท บิ๊กซี ซูเปอร์เซ็นเตอร์ จำกัด (มหาชน)), บริษัท เบอร์ลี่ ยุคเกอร์ จำกัด (มหาชน) (BJC) และ ปตท.
จนกระทั่งเมื่อวันที่ 15 พฤศจิกายน พ.ศ. 2553 กลุ่มคาสิโนได้ชนะการประมูลกิจการคาร์ฟูร์ในประเทศไทย ด้วยราคาซื้อขาย 686 ล้านยูโร (ประมาณ 25,044,000,000 บาท) โดยมีธนาคารดอยซ์แบงก์ เป็นที่ปรึกษา ทั้งนี้บริษัทดังกล่าวถือหุ้น บริษัท บิ๊กซี ซูเปอร์เซ็นเตอร์ ในประเทศไทย และ 2 บริษัทจะร่วมตัวกัน และจะส่งผลให้สาขาของบิ๊กซีเพิ่มเป็น 105 สาขาทันที จาก 60 สาขา คิดเป็นมูลค่า 35,500 ล้านบาท และยังส่งผลให้ตลาดค้าปลีกในประเทศไทยเหลือเพียง 2 เจ้าใหญ่เท่านั้น ได้แก่ เทสโก้ โลตัส และบิ๊กซี ซึ่งกิจการก็ได้ควบรวมกันเสร็จสิ้นในเดือนมกราคม 2554 และบิ๊กซีได้บูรณะห้างคาร์ฟูร์จำนวนทั้งหมด 41 สาขาให้กลายเป็นบิ๊กซี ซูเปอร์เซ็นเตอร์ 25 สาขา, บิ๊กซี เอ็กซ์ตร้า 15 สาขา, บิ๊กซี จัมโบ้ 1 สาขาซึ่งเป็นสาขาทดลองตลาด โดยบิ๊กซีได้กำหนดแบรนด์ใหม่ที่จะมาใช้แทนคาร์ฟูร์คือ บิ๊กซี เอ็กซ์ตร้า เป็นการนำเอาจุดเด่นในด้านการคัดสรรสินค้าจากทุกมุมโลกและการบริการที่เป็นเลิศของคาร์ฟูร์ มารวมกับราคาคุณภาพของบิ๊กซี เพื่อจับกลุ่มลูกค้าในระดับ A+ โดยเฉพาะ ทั้งนี้เป็นผลการศึกษาการให้บริการของ Extra ที่เป็นแบรนด์ไฮเปอร์มาร์เก็ตในประเทศบราซิลของกลุ่มคาสิโน
ข้อวิพากษ์วิจารณ์และข้อถกเถียง
เมื่อวันที่ 1 พฤษภาคม พ.ศ. 2550 พนักงานกว่า 30 คนของคาร์ฟูร์ ในกรุงจาการ์ตา ประเทศอินโดนีเซีย ถูกนำตัวส่งโรงพยาบาลกลาง หลังจากได้รับผลกระทบจาก CO2 ซึ่งตั้งอยู่ชั้นใต้ดินของห้างสรรพสินค้าซึ่งมีการระบายอากาศที่ไม่เพียงพอ
เมื่อวันที่ 26 มิถุนายน 2550 บริษัท ถูกตัดสินลงโทษในข้อหาปลอมแปลงโฆษณา โดยคาร์ฟูร์จัดจำหน่ายผลิตภัณฑ์ที่โฆษณาไว้ไม่เพียงพอและไม่สม่ำเสมอ นอกจากนี้ บริษัท ยังถูกตัดสินลงโทษในการขายผลิตภัณฑ์ที่ต่ำกว่าต้นทุนและรับสินบนจากผู้ค้าส่ง คาร์ฟูร์ได้รับคำสั่งให้จ่ายเงินจำนวน 2 ล้านยูโร
ในคาร์ฟูร์ ในกรุงจาการ์ตา ประเทศอินโดนีเซีย มีชั้นวางของโลหะสูง 5 เมตรวางทับอยู่บนเด็กชายอายุ 3 ปีโดยเสียชีวิตทันทีเนื่องจากมีเลือดออกภายใน หลังจากนั้นครอบครัวของเหยื่ออ้างว่าคาร์ฟูร์ ได้ปฏิเสธที่จะพบกับพวกเขาเพื่อยุติคดี อย่างไรก็ตามเจ้าหน้าที่ฝ่ายกิจการองค์กรของคาร์ฟูร์ปฏิเสธข้อกล่าวหานี้
คิม ฮเย-จิน
คิม ฮเย-จิน (เกิด 28 กุมภาพันธ์ ค.ศ. 1975) เป็นนักแสดงชาวเกาหลีใต้  โดยผลงานที่ทำให้ คิม ฮเย-จิน เป็นที่รู้จักของคนเกาหลีนั้น คือละครเรื่องไอริส
พระปรางค์วัดมหาธาตุ
พระปรางค์วัดมหาธาตุ ตั้งอยู่ที่ตำบลคลองกระแชง อำเภอเมืองเพชรบุรี (อำเภอคลองกระแชง) สร้างมามากกว่า 1,900 ปี มีพระปรางค์ห้ายอด ล้อมรอบด้วยพระระเบียงคด ที่หน้าบันพระวิหารหลวงประดับลวดลายปูนปั้นศิลปะสมัยอยุธยา ใบเสมาคู่สมัยอยุธยาตอนปลาย ทำด้วยหินทรายแดง จำหลักลวดลายทั้งใบ ความสูงถึงยอดนภศูลประมาณ 55 เมตร รอบฐานยาว 120 เมตร
การบูรณปฏิสังขรณ์
ในสมัยรัตนโกสินทร์มาโดยตลอด ปรากฏหลักฐานว่าได้มีการบูรณะมาแล้ว 5 ครั้ง คือ
พ.ศ. 2357 ในรัชสมัยพระบาทสมเด็จพระพุทธเลิศหล้านภาลัย
พ.ศ. 2406 ในรัชสมัยพระบาทสมเด็จพระจอมเกล้าเจ้าอยู่หัว ได้โปรดเกล้า ฯ ให้เจ้าพระยาศรีสุริยวงศ์ (ช่วง บุนนาค) สมุหพระกลาโหม และพระเพชรพิไสยศรีสวัสดิ์ (ท้วม บุนนาค) รักษาการเจ้าเมืองเพชรบุรี ร่วมกันบูรณปฏิสังขรณ์
รัชสมัยพระบาทสมเด็จพระจุลจอมเกล้าเจ้าอยู่หัว พระองค์ได้พระราชทานพระราชทรัพย์ โปรดเกล้า ฯ ใหเจ้าพระยาสุรพันธ์พิสุทธิ์ (เทศ บุนนาค) ทำการบูรณปฏิสังขรณ์องค์พระปรางค์ โดยก่อให้สูงระดับหนึ่งแล้ว แต่ยังไม่เสร็จองค์พระปรางค์ก็พังลงมา จึงได้ก่อขึ้นไปอีกประมาณสี่ศอก งานค้างอยู่เพียงเท่านั้น เนื่องจากเจ้าพระยา ฯ ถึงแก่อสัญกรรมเสียก่อน
พ.ศ. 2475 พระบาทสมเด็จพระปกเกล้าเจ้าอยู่หัว เสด็จ ฯ พร้อมด้วยสมเด็จพระนางเจ้ารำไพพรรณี พระบรมราชินี ไปยังวัดมหาธาตุ ฯ ได้พระราชทานทรัพย์ส่วนพระองค์ จำนวน 1,500 บาท ร่วมบูรณปฏิสังขรณ์พระปรางค์ด้วย ได้มีผู้ร่วมบริจาคเงินโดยเสด็จพระราชกุศลเป็นจำนวนมาก การบูรณะแล้วเสร็จเมื่อปี
พ.ศ. 2479 เป็นพระปรางค์ที่สูงใหญ่สง่างาม ประกอบด้วย ศิลปะปูนปั้นอย่างวิจิตรงดงาม รวมค่าก่อสร้างเป็นเงิน 20,000 บาท
พ.ศ. 2535 ใช้เวลาประมาณปีเศษ โดยใช้เงินจากผู้มีจิตศรัทธา เป็นเงิน 11 ล้านบาทเศษ
ร.ศ.121 สมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ทรงพระนิพนธ์ในจดหมายเหตุระยะทางไปมณฑลราชบุรี ได้กล่าวถึงภาพจิตรกรรมในพระวิหารหลวงว่า ผนังข้างบน ด้านหน้ามีมารประจญ ด้านข้างเทพชุมนุม หลังท้าวมหาชมพู ข้างล่างเรื่องมหาชาติ เห็นจะราวสมเด็จพระยอดฟ้า ไม่สู้เก่านัก ไม่สู้ดี แปลกแต่เทพชุมนุมมีวิทยาธรนั่งด้วย เห็นจะเอาอย่างวัดใหญ่ (วัดใหญ่สุวรรณาราม)
ประดิษฐาน
พระปรางค์ 5 ยอด (พระศรีรัตนมหาธาตุ) พระปรางค์มีรูปทรงแบบเขมร พื้นล่างของพระปรางค์เป็นศิลาแลง สร้างมาพร้อมกับวัดกำแพงแลง ซึ่งตั้งอยู่ทางทิศตะวันออกของตัวเมืองเพชรบุรี พระปรางค์นี้ได้บรรจุพระบรมสาริริกธาตุไว้ทั้ง 5 ยอด คือ ยอดใหญ่ บรรจุพระบรมสารีริกธาตุุ ยอดเล็กทางด้านทิศตะวันออกเป็นอุทเทสเจดีย์ ทางด้านทิศใต้เป็นธาตุเจดีย์ ทางด้านทิศตะวันตกเป็นบริโภคเจดีย์ และทางทิศเหนือบรรจุพระธรรมเจดีย์ พ.ศ. 2479 พระปรางค์ 5 ยอดนี้เคยชำรุดหักพังมาแล้ว 2 ครั้ง วัดส่วนสูงได้ 27 วาเศษ ส่วนฐานวัดโดยรอบได้ 60 วาเศษ เป็นปูชนียสถานที่ประชาชนเคารพบูชามาก
ความสำคัญ
วัดมหาธาตุ เป็นสถานที่ประกอบพิธีน้ำอภิเษก น้ำอภิเษกจากจังหวัดเพชรบุรี เป็นน้ำที่ตักจากน้ำแม่น้ำเพชรบุรี บริเวณหน้า วัดท่าชัย (ปัจจุบัน ชื่อวัดท่าชัยศิริ) ตำบลสมอพลือ อำเภอบ้านลาด จังหวัดเพชรบุรี ความสำคัญของน้ำที่วัดท่าชัยศิรินี้มีมาว่า สมัยโบราณกองทัพไทยรบกับกองทัพพม่า กองทัพไทยได้ถอยมาถึงวัดใต้ ซึ่งต่อมาเรียกว่า วัดชัย ทหารไทยได้ลงดื่มน้ำที่ศาลาท่าน้ำของวัดนี้ แล้วกลับขึ้นไปยึดโบสถ์วัดใต้เป็นที่มั่นต่อสู้กับกองทัพพม่าจนพม่าแตกหนีไป พ.ศ. 2462 วัดมหาธาตุได้เป็นสถานที่ทำพิธีถือน้ำพระพิพัฒน์สัตยา ต่อมาในรัชสมัยพระบาทสมเด็จพระจอมเกล้าเจ้าอยู่หัว ได้สร้างพระราชวังบนเขาวัง จึงได้ย้ายการทำพิธีถือน้ำพระพิพัฒน์สัตยา ไปกระทำบนเขาวัง จนถึงรัชสมัยพระบาทสมเด็จพระมงกุฎเกล้าเจ้าอยู่หัว จึงได้โปรดเกล้า ฯ ให้ย้ายมาทำพิธีที่วัดมหาธาตุตามเดิม ปัจจุบันได้เลิกใช้ ตั้งแต่ปลายรัชสมัยพระบาทสมเด็จพระมงกุฎเกล้าเจ้าอยู่หัว
ฟุตบอลอาเซียนชิงแชมป์เยาวชนอายุไม่เกิน 22 ปี 2019
การแข่งขัน ฟุตบอลอาเซียนชิงแชมป์เยาวชนอายุไม่เกิน 22 ปี 2019, หรือชื่ออย่างเป็นทางการ เอเอฟเอฟ ยู-22 แอลจี คัพ 2019, เป็นครั้งที่ 2 ของ ฟุตบอลอาเซียนชิงแชมป์เยาวชนอายุไม่เกิน 22 ปี, ซึ่งจัดขึ้นโดย สหพันธ์ฟุตบอลอาเซียน (เอเอฟเอฟ). ทัวร์นาเมนต์นี้จะจัดขึ้นตั้งแต่วันที่ 17 ถึง 26 กุมภาพันธ์ ในกรุง พนมเปญ, ประเทศกัมพูชา. นี่เป็นครั้งแรกในทัวร์นาเมต์อายุไม่เกิน 22 ปี, กับครั้งที่ผ่านมาซึ่งเป็นทัวร์นาเมนต์อายุไม่เกิน 23 ปี.
ทีมชนะเลิศของ ฟุตบอลอาเซียนชิงแชมป์เยาวชนอายุไม่เกิน 23 ปี 2005, ประเทศไทยเป็นทีมแชมป์เก่า, เนื่องจากไม่มีการแข่งขันตั้งแต่ปี ค.ศ. 2006 ถึง 2018.
ทีมที่ผ่านเข้ารอบ
ทัวร์นาเมนต์นี้จะไม่มีการคัดเลือก, และทีมที่เข้าร่วมทั้งหมดจะได้ผ่านเข้าสู่รอบสุดท้าย. ทีมต่อไปนี้จากชาติสมาชิกของเอเอฟเอฟเข้าสู่ทัวร์นาเมนต์ (ยกเว้น ออสเตรเลีย). สิงคโปร์ขอถอนตัวจากทัวร์นาเมนต์ เพื่อที่จะมุ่งเน้นไปที่การแข่งขัน ฟุตบอลเอเชียชิงแชมป์เย่าวชนอายุไม่เกิน 23 ปี 2020 รอบคัดเลือก ในเดือนมีนาคม. บรูไนและลาวต่างก็ขอถอนตัวออกจากการแข่งขันเช่นกัน.
การจับสลาก
หกทีมที่ดีที่สุดจาก ฟุตบอลอาเชียนชิงแชมป์เย่าวชนอายุไม่เกิน 22 ปี 2005 จะเป็นทีมวางในโถที่ 1, ทีมที่เหลือจะอยู่ในโถที่ 2. กัมพูชา ถูกมอบหมายให้อยู่ในตำแหน่ง B1 ในฐานะชาติเจ้าภาพ.
ฟุตบอลเอเชียเยาวชนอายุไม่เกิน 19 ปี 2018 รอบคัดเลือก
การแข่งขัน ฟุตบอลเอเชียเยาวชนอายุไม่เกิน 19 ปี 2018 รอบคัดเลือก เป็นการตัดสินใจของทีมที่เข้าร่วมใน ฟุตบอลเอเชียเยาวชนอายุไม่เกิน 19 ปี 2018, การแข่งขัน ฟุตบอลเยาวชนที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติอายุไม่เกิน 19 ปีชายของแต่ละสมาชิกสมาคมของพวกเขา.
การจับสลาก
จาก 47 ชาติสมาชิกเอเอฟซี, ทั้งหมด 44 ทีมที่เข้าร่วมการแข่งขัน. แบ่งออกเป็นสองสาย:
การจับสลากสำหรับรอบคัดเลือกมีขึ้นเมื่อวันที่ 21 เมษายน พ.ศ. 2560 ที่ กัวลาลัมเปอร์, ประเทศมาเลเซีย. ทีมที่ได้รับการเป็นทีมวางสอดคล้องถึงผลงานของพวกเขาในฤดูกาลที่ผ่านมาในปี ค.ศ. 2016.
กลุ่ม
แมตช์ต่างๆจะลงเล่นระหว่างวันที่ 31 ตุลาคม และ 8 พฤศจิกายน พ.ศ. 2560.
ทีมที่ผ่านเข้ารอบ
ด้านล่างนี้คือ 16 ทีมที่ผ่านเข้ารอบสุดท้าย.
นภาพร ตงสาลี
นภาพร ตงสาลี นักเทนนิสหญิงของไทย  มีอันดับโลกสูงสุด ประเภทเดี่ยว อันดับ 226 และประเภทคู่ อันดับ 194 เมื่อปี 2549
นภาพร เริ่มเล่นเทนนิสเมื่ออายุ 10 ปี จบการศึกษาจากมหาวิทยาลัยหอการค้าไทย เมื่อ พ.ศ. 2546
สตาร์ วอร์ส: กาแล็กซีส์เอดจ์
สตาร์ วอร์ส: กาแล็กซีส์เอดจ์ (Star Wars: Galaxy's Edge) เป็นสวนสนุกที่ได้แรงบันดาลใจจากแฟรนไชส์ สตาร์ วอร์ส เปิดให้บริการที่ดิสนีย์แลนด์พาร์ก ในดิสนีย์แลนด์รีสอร์ต ที่แอนะไฮม์ และดิสนีย์ฮอลลีวูดสตูดิโอส์ ในวอลต์ดิสนีย์เวิลด์ ที่ออร์แลนโด รัฐฟลอริดา โดยครอบคลุมพื้นที่ 14 เอเคอร์ของแต่ละพาร์ก และตั้งอยู่ในด่านหน้าหมู่บ้านแบล็กสไปร์ บนดาวเคราะห์ชายแดนอันห่างไกลของบาตู ซึ่งมีสถานที่ท่องเที่ยว ร้านค้า ร้านอาหารและสถานบันเทิง
โครงการประกาศสร้างเมื่อวันที่ 15 สิงหาคม ค.ศ. 2015 และการก่อสร้างสวนสนุกทั้งสองแห่งเริ่มเมื่อวันที่ 14 เมษายน ค.ศ. 2016 เวอร์ชันที่ดิสนีย์แลนด์เปิดให้บริการในวันที่ 31 พฤษภาคม ค.ศ. 2019 และเวอร์ชันของดิสนีย์ฮอลลีวูดสตูดิโอส์เปิดเมื่อวันที่ 29 สิงหาคม ค.ศ. 2019 สก็อตต์ โทรว์บริดจ์ ผู้บริหารของวอลต์ดิสนีย์อิเมจจิเนียร์ริง ดูแลการพัฒนาและการก่อสร้างที่สวนสนุกทั้งสองแห่ง
อมร อมรรัตนานนท์
นายอมร อมรรัตนานนท์ (เกิด: 9 พฤษภาคม พ.ศ. 2502 ที่อำเภอวิหารแดง จังหวัดสระบุรี) ที่ปรึกษารัฐมนตรี​ว่าการกระทรวงเกษตรและสหกรณ์ นักเคลื่อนไหวทางการเมืองและนักการเมืองชาวไทย
ประวัติ
จบประถมต้นที่โรงเรียนบ้านหนองเขื่อนช้าง ประถมปลายโรงเรียนวิหารแดง มัธยมศึกษาตอนต้น จากโรงเรียนสระบุรีวิทยาคม เรียนต่อชั้นมัธยมศึกษาตอนปลายที่โรงเรียนวัดราชาธิวาส กรุงเทพฯ จากนั้นได้เข้าสู่ขบวนการนักศึกษา จากการขอสมัครเป็นเป็นผู้ปฏิบัติงานของศูนย์กลางนักเรียนแห่งประเทศไทย ซึ่งขณะนั้นอยู่ที่ตึกสันทนาการ มหาวิทยาลัยมหิดล ถือเป็นหนึ่งในคนเดือนตุลา ที่มีบทบาทสำคัญ โดยก่อนหน้านั้นเป็นเลขาธิการศูนย์กลางนักเรียนในปี พ.ศ. 2519 และนำนักเรียนขาสั้นเข้าร่วมเหตุการณ์ 6 ตุลา จากนั้นถูกเจ้าหน้าที่ตำรวจจับกุมเป็นเวลา 3 วัน ก่อนที่จะหนีเข้าป่า เฉกเช่นนักศึกษาคนเดือนตุลาอื่น ๆ ในยุคนั้น โดยเข้าร่วมกับพรรคคอมมิวนิสต์แห่งประเทศไทย (พคท.) เขตงานสุราษฎร์ธานี โดยมีเพื่อนร่วมเขตงานเดียวกันคือ นายสุวิทย์ วัดหนู หลังจากนั้นเมื่อเกิดวิกฤตป่าแตก จึงกลับเข้าหาครอบครัวทำมาหากิน เหมือนนักศึกษาคนอื่น ๆ ที่ออกจากป่าในช่วงนั้น
ในช่วงเหตุการณ์พฤษภาทมิฬ ได้เข้าร่วมกับ คณะกรรมการรณรงค์เพื่อประชาธิปไตย (ครป.) ขับไล่ พล.อ. สุจินดา คราประยูร และต่อมาเข้ารับตำแหน่งเลขาธิการเครือข่ายเดือนตุลา ปี พ.ศ. 2540–42
ในปี พ.ศ. 2552 นายอมร ได้เปลี่ยนชื่อตัวเองมาเป็น อมรเทพ อมรรัตนานนท์ และ รัชต์ยุตม์ ศิรโยธินภักดี ตามลำดับ แต่ปัจจุบันได้กลับมาใช้ชื่อเดิม
บทบาทการเมือง
นายอมร เข้ามาเกี่ยวข้องกับพรรคไทยรักไทย เมื่อมีการจัดตั้งพรรค โดยได้รับการชักชวนจากนายภูมิธรรม เวชยชัย ให้เข้าร่วมคิดร่วมสร้างพรรค หลังการเลือกตั้ง พ.ศ. 2544 ชื่อของนายอมรเข้าไปเป็นหนึ่งในคณะทำงานของนายสมศักดิ์ เทพสุทิน และได้รับแต่งตั้งจากนายสมศักดิ์ให้เข้ารับแต่งตั้งเป็นรองเลขาธิการกองทุนฟื้นฟูหนี้สินเกษตรกร แต่เกิดปัญหาความขัดแย้งภายในกองทุนฯ ทำให้ต้องลาออกในระยะเวลาต่อมา และต่อมา นายอมรได้เข้าร่วมการขับไล่ พ.ต.ท.ทักษิณ ชินวัตร ให้ลาออกจากตำแหน่งนายกรัฐมนตรีด้วย
นายอมร ได้สมัครเข้าเป็นสมาชิกพรรคมัชฌิมาธิปไตย และลงเลือกตั้งในปลายปี พ.ศ. 2550 ในเขต 12 กรุงเทพมหานคร ซึ่งประกอบด้วย เขตบางกอกน้อย ตลิ่งชัน ทวีวัฒนา แต่ไม่ได้รับการเลือกตั้ง
ในปี พ.ศ. 2551 ที่พันธมิตรประชาชนเพื่อประชาธิปไตยปักหลักชุมนุมเพื่อขับไล่รัฐบาลนายสมัคร สุนทรเวช ที่เชิงสะพานมัฆวานรังสรรค์ นายอมรซึ่งขณะนั้นยังคงใช้ชื่อว่า อมร มีบทบาทเป็นโฆษกบนเวทีคู่กับนายพิชิต ไชยมงคล และถูกหมายจับร่วมกับแกนนำและผู้ชุมนุมคนอื่น ๆ อีก 9 คน ในการบุกเข้าทำเนียบรัฐบาล ในวันที่ 26 สิงหาคม ปีเดียวกัน รวมทั้งถูกออกหมายเรียกในข้อหาบุกยึดสนามบินสุวรรณภูมิในปลายปีเดียวกันด้วย
ในปี พ.ศ. 2553 ได้เป็นสมาชิกพรรคการเมืองใหม่ พร้อมกับลงเลือกตั้งเป็นสมาชิกสภากรุงเทพมหานคร (ส.ก.) ในเขตพระนคร แต่ไม่ได้รับการเลือกตั้ง
ในปี พ.ศ. 2556–57 ได้เข้าร่วมชุมนุมกับเครือข่ายนักศึกษาประชาชนปฏิรูปประเทศไทย (คปท.) อันเป็นแนวร่วมกับกลุ่มคณะกรรมการประชาชนเพื่อการเปลี่ยนแปลงปฏิรูปประเทศไทยให้เป็นประชาธิปไตยที่สมบูรณ์แบบอันมีพระมหากษัตริย์ทรงเป็นประมุข (กปปส.) และกองทัพประชาชนโค่นระบอบทักษิณ (กปท.) ในการชุมนุมต่อต้านรัฐบาลในขณะนั้น
ในปลายปี พ.ศ. 2561 ได้เข้าสมัครเป็นสมาชิกพรรคประชาธิปัตย์ และได้รับการอนุมัติให้ลงสมัครรับเลือกตั้งในพื้นที่เขต 2 จังหวัดสระบุรี ซึ่งประกอบด้วย อำเภอแก่งคอย วิหารแดง มวกเหล็ก วิหารแดง วังม่วง ในการเลือกตั้งในวันที่ 24 กุมภาพันธ์ พ.ศ. 2562
รายชื่อธงในประเทศอินเดีย
ภาพธงในหน้านี้ เป็นธงต่างๆ ที่มีการใช้และเคยใช้ในสาธารณรัฐอินเดีย
อภิศักดิ์ ตันติวรวงศ์
อภิศักดิ์ ตันติวรวงศ์ เป็นประธานกรรมการตรวจสอบและกรรมการอิสระ บริษัท​พีทีที โกลบอล เคมิคอล​ อดีตรัฐมนตรีว่าการกระทรวงการคลัง ในรัฐบาลของ พลเอก ประยุทธ์ จันทร์โอชา อดีตกรรมการธนาคารไทยพาณิชย์
การทำงาน
อภิศักดิ์ ตันติวรวงศ์ มีประสบการณ์ด้านการเงินการธนาคาร โดยเคยเป็นผู้ช่วยผู้จัดการที่บรรษัทเงินทุนอุตสาหกรรมแห่งประเทศไทย เคยเป็นกรรมการผู้จัดการบริษัท บริหารสินทรัพย์ กรุงเทพพาณิชย์ จำกัด  กรรมการผู้จัดการบริษัทเงินทุนหลักทรัพย์ไอเอฟซีทีไฟแนนซ์ (มหาชน)เป็นกรรมการผู้จัดการธนาคารนครหลวงไทย ธนาคารกรุงไทย และเป็นกรรมการธนาคารไทยพาณิชย์
อภิศักดิ์ ตันติวรวงศ์ เคยดำรงตำแหน่งเป็นประธานสมาคมธนาคารอาเซียน และประธานสมาคมธนาคารไทย และเคยเป็นรองประธานคณะกรรมการบริหารการเงินเครือเจริญโภคภัณฑ์
ในเดือนสิงหาคม 2558 อภิศักดิ์ได้รับแต่งตั้งเป็นรัฐมนตรีว่าการกระทรวงการคลัง ในรัฐบาลของพลเอกประยุทธ์ จันทร์โอชา แทนนายสมหมาย ภาษี เป็นประธานกรรมการคณะกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ คนสุดท้ายในรัชสมัยของพระบาทสมเด็จพระปรมินทรมหาภูมิพลอดุลยเดชและ เป็นประธานกรรมการคณะกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ คนแรกในรัชสมัยของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ก่อนที่จะถูกปลดออกจากตำแหน่ง
นายอภิศักดิ์ ได้รับแต่งตั้งเป็นกรรมการหลายคณะในรัฐบาลของพลเอก ประยุทธ์ จันทร์โอชา อาทิ ประธานกรรมการคณะกรรมการที่ราชพัสดุ รองประธานกรรมการคณะกรรมการนโยบายการร่วมทุนระหว่างรัฐและเอกชน ประธานกรรมการในคณะกรรมการประชารัฐสวัสดิการเพื่อเศรษฐกิจฐานรากและสังคม ประธานกรรมการนโยบายการจัดซื้อจัดจ้างและการบริหารพัสดุภาครัฐ รองประธานกรรมการในคณะกรรมการนโยบายการเงินการคลังของรัฐ กรรมการในคณะกรรมการนโยบายรัฐวิสาหกิจ กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง กรรมการ สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ และกรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้
เขาเป็นกรรมการสภามหาวิทยาลัยผู้ทรงคุณวุฒิ มหาวิทยาลัยพะเยา และเป็นประธานกรรมการตรวจสอบและกรรมการอิสระ บริษัท พีทีที โกลบอล เคมิคอล​ จำกัด (มหาชน)​
Halimedusidae
Halimedusidae เป็นสกุลของไนดาเรียที่อยู่ในวงศ์ Anthoathecata.
สปีชีส์ในสกุล ได้แก่:
แนวร่วมปลดปล่อยชาติเวียดนามใต้
ก่อกำเนิด
ความตั้งใจที่จะก่อตั้งแนวรบนี้ถูกเปิดเผยต่อสาธารณชนเป็นครั้งแรกในระหว่างการประชุมระดับชาติครั้งที่ 3 ของพรรคแรงงานเวียดนาม ในการประชุม ประธานาธิบดีโตน ดึ๊ก ทั้ง กล่าวว่าแนวหน้าจะขึ้นอยู่กับแนวความคิดของเลนินเกี่ยวกับพันธมิตรสี่ชนชั้น แต่เพื่อรองรับความซับซ้อนของสังคมภาคใต้ แนวรบควรรวมทั้งกลุ่มศาสนาและชาติพันธุ์ที่แตกต่างกัน เป้าหมายการต่อสู้ของแนวรบต้องกว้างเพื่อดึงดูดมวลชน แนวหน้าควรเน้นย้ำนโยบายชาตินิยมและการปฏิรูป และกำหนดเป้าหมายสูงสุดในการสร้างเวียดนามที่สงบสุข เป็นน้ำหนึ่งใจเดียวกัน เป็นประชาธิปไตยและเจริญรุ่งเรือง เช่นเดียวกับผู้บุกเบิกเวียดมินห์ก่อนหน้า แนวรบใหม่นี้จะต้องมีการจัดระเบียบในหลายระดับ ตั้งแต่คณะกรรมการกลางไปจนถึงองค์กรระดับหมู่บ้าน ลัทธิคอมมิวนิสต์จะไม่ถูกพูดถึง
ตามมติของสภาคองเกรสครั้งที่ 3 ของพรรคแรงงานเวียดนาม ซึ่งตีพิมพ์ในหนังสือพิมพ์ People's Daily ในขณะนั้น “ภารกิจเร่งด่วนของการปฏิวัติทางใต้คือ การรวมประชาชน ต่อสู้กับการรุกรานและการทำสงครามของจักรวรรดินิยมอเมริกันอย่างเด็ดเดี่ยว การโค่นล้มกลุ่มผู้ปกครองที่กดขี่ข่มเหงโง ดิ่ญ เสี่ยม ลูกน้องของจักรวรรดินิยมสหรัฐฯ จัดตั้งรัฐบาลผสมประชาธิปไตยแห่งชาติในภาคใต้ ตระหนักถึงเอกราชของชาติ เสรีภาพในระบอบประชาธิปไตย ปรับปรุงชีวิตของประชาชน รักษาสันติภาพ ตระหนักถึงการรวมชาติบนพื้นฐานของความเป็นอิสระและ ประชาธิปไตย มีส่วนร่วมอย่างแข็งขันในการปกป้องสันติภาพในเอเชียตะวันออกเฉียงใต้และทั่วโลก... การต่อสู้เพื่อการปฏิวัติในภาคใต้ได้รับชัยชนะอย่างสมบูรณ์ เพื่อนร่วมชาติของเราในภาคใต้จำเป็นต้องพยายามทุกวิถีทางเพื่อสร้างสหภาพแรงงานและชาวนาและดำเนินการในวงกว้าง แนวร่วมชาติต่อต้านสหรัฐฯ-เดียม กับพันธมิตรสาธารณะ แนวรบนี้ต้องรวมกลุ่มชนชาติและชนชั้นผู้รักชาติ เอกชาติพันธุ์ ชาติพันธุ์ ชนกลุ่มน้อย พรรครักชาติและศาสนา และผู้คนที่มีแนวโน้มต่อต้านอเมริกาทั้งหมด เดียม เป้าหมายที่มุ่งมั่นของแนวรบนี้คือสันติภาพ ความเป็นอิสระของชาติ เสรีภาพและประชาธิปไตย การพัฒนาความเป็นอยู่ของผู้คน และการรวมตัวกันของปิตุภูมิอย่างสันติ งานแนวหน้าต้องมุ่งเป้าไปที่การรวมพลังทั้งหมดที่สามารถรวมกันได้ เกณฑ์กองกำลังใด ๆ ที่สามารถเกณฑ์ได้ การทำให้เป็นกลางกองกำลังที่ต้องการความเป็นกลาง และดึงดูดผู้คนจำนวนมากให้เข้าร่วมการเคลื่อนไหว การต่อสู้ร่วมกันกับสหรัฐฯ-เดียม มุ่งเป้าไปที่การปลดปล่อยภาคใต้และการรวมประเทศอย่างสันติ มติของพรรคยังระบุด้วยว่า "เป้าหมายของพรรคคือการทำให้การปฏิวัติแห่งชาติในระบอบประชาธิปไตยของประชาชนเสร็จสิ้น และบรรลุถึงลัทธิสังคมนิยมและลัทธิคอมมิวนิสต์ในเวียดนาม" (กล่าวคือ ไม่ใช่การส่งออกการปฏิวัติไปยังประเทศอื่น) ประเทศอื่น ๆ และภารกิจเร่งด่วนของการปฏิวัติภาคใต้คือการปฏิวัติระดับชาติ - ประชาธิปไตยซึ่งยังไม่ได้ตัดสินใจเกี่ยวกับวิธีสร้างสังคมนิยม)
ในทางกฎหมาย แนวรบไม่ขึ้นกับองค์กรทางการเมืองในภาคเหนืออย่างสมบูรณ์ อย่างไรก็ตาม ทั้งแนวรบและรัฐบาลของสาธารณรัฐประชาธิปไตยเวียดนาม ต่อมารัฐบาลปฏิวัติเฉพาะกาลของสาธารณรัฐเวียดนามใต้กล่าวเสริม ไม่ปฏิเสธความคล้ายคลึงกันในการเมืองรวมทั้งเป้าหมายของการปลดปล่อยชาติและการรวมชาติ นอกจากนี้ คอมมิวนิสต์ในภาคใต้ยังได้จัดตั้งพรรคประชาชนปฏิวัติเวียดนามเพื่อดำเนินการอย่างเปิดเผยและป้องกันการกดขี่โดยรัฐบาลไซง่อน พรรคนี้ยังเป็นสมาชิกของแนวหน้า กรมกลางภาคใต้ ซึ่งเดิมคือคณะกรรมการพรรคฝ่ายใต้ กลายเป็นองค์กรตัวแทนของพรรคแรงงานในภาคใต้ (เนื่องจากข้อตกลงเจนีวาไม่ต้องการการรวมตัวทางการเมือง กองกำลังทางการเมืองนี้จึงยังคงได้รับอนุญาตให้อยู่ในภาคใต้) เนื่องจากการปราบปรามของรัฐบาลโง ดิ่ญ เสี่ยม สำนักกลางจึงดำเนินการอย่างลับๆ แต่ต่อมาได้กลายเป็นที่สาธารณะมากขึ้นเรื่อยๆ สาธารณรัฐประชาธิปไตยเวียดนามเป็นตัวแทนที่ฐานทัพหน้า (และต่อมารัฐบาลปฏิวัติเฉพาะกาล) และแนวรบ (รัฐบาลปฏิวัติเฉพาะกาล) เป็นตัวแทนในกรุงฮานอย
แนวร่วมแห่งชาติเพื่อการปลดปล่อยทางใต้จัดตั้งขึ้นอย่างเป็นทางการเมื่อวันที่ 20 ธันวาคม พ.ศ. 2503 ที่ชุมชนเตินลัป อำเภอเชาถั่น (ปัจจุบันคือเตี่ยนเบียน) ในพื้นที่ฐานในจังหวัดเตนิญ โดยมีสมาชิกสำคัญ: เป็นกองกำลังเวียดมินห์ที่ปฏิบัติการอย่างลับๆ ทางตอนใต้. ผู้นำดั้งเดิมคือฮีโร่ Van Cung, Nguyen Van Cuc, Le Thanh นาย Nguyen Huu Tho ในขณะนั้นถูกกักบริเวณบ้านใน Tuy Hoa โดยนาย Le Duan ได้รับเลือกหลังจากหารือกับคณะกรรมการพรรค Southern และคณะกรรมการพรรคระหว่างภูมิภาคของโซน 5 ให้เป็นประธานของแนวหน้า และต่อมาได้วางแผนปลดแอก นำกลับฐานได้สำเร็จ สื่อเหนือในขั้นต้นไม่ได้กล่าวถึงบทบาทของพรรคแรงงานและรัฐบาลสาธารณรัฐประชาธิปไตยเวียดนามในการจัดตั้งแนวหน้าเพียงปรบมือให้จัดตั้งแนวรบในขณะที่คณะกรรมการกลางของแนวรบเป็นเวียดนามอย่างเปิดเผย "เสริมกำลังการต่อสู้ต่อต้าน สหรัฐฯ-เดียม สนับสนุนการเคลื่อนไหวต่อสู้ของชาวเวียดนามใต้" (ในเวลานี้ สาธารณรัฐประชาธิปไตยเวียดนามยังคงส่งโทรเลขไปยังคณะกรรมการระหว่างประเทศเพื่อประณามรัฐบาลเวียดนามใต้ได้ละเมิดมาตรา 14(c) ของข้อตกลงเจนีวา) มีความดังนี้
1.  ล้มล้างระบอบอาณานิคมปลอมตัวของจักรพรรดินิยมสหรัฐและรัฐบาลเผด็จการของโง ดิ่ญ เสี่ยม ลูกน้องของสหรัฐฯ และจัดตั้งรัฐบาลผสมระดับชาติและประชาธิปไตย 2.  ดำเนินการตามระบอบประชาธิปไตยที่แพร่หลายและก้าวหน้า 3.  สร้างเศรษฐกิจที่เป็นอิสระและพึ่งพาตนเองและปรับปรุงการดำรงชีวิตของผู้คน 4.  ดำเนินการลดค่าเช่าที่ดิน ดำเนินการแก้ปัญหาที่ดินให้เกษตรกร ช่วยไถนามีนา 5.  การสร้างวัฒนธรรมการศึกษาระดับชาติและประชาธิปไตย 6.  สร้างกองทัพปกป้องปิตุภูมิปกป้องประชาชน 7.  ตระหนักถึงความเท่าเทียมกันทางชาติพันธุ์ สิทธิที่เท่าเทียมกันสำหรับชายและหญิง และปกป้องผลประโยชน์ที่ชอบด้วยกฎหมายของชาวต่างชาติและชาวต่างชาติ 8.  ดำเนินนโยบายต่างประเทศที่สงบและเป็นกลาง 9.  เพื่อฟื้นฟูความสัมพันธ์ปกติระหว่างสองภูมิภาค สู่การรวมชาติอย่างสันติของปิตุภูมิ 10. ต่อสู้กับสงครามและการรุกราน ปกป้องสันติภาพของโลกอย่างแข็งขัน
ตั้งแต่เริ่มก่อตั้ง แนวร่วมได้รับการจัดตั้งขึ้นเพื่อดึงดูดนักเคลื่อนไหวทุกคนที่ต่อต้านรัฐบาลแห่งสาธารณรัฐเวียดนาม รวมทั้งคอมมิวนิสต์และไม่ใช่คอมมิวนิสต์ โดยมีเป้าหมายในการเชื่อมโยงทุกคนที่ต่อต้าน "วันของฉัน" ในทางกฎหมาย แนวร่วมแห่งชาติเพื่อการปลดปล่อยเวียดนามใต้เป็นขบวนการปลดปล่อย พันธมิตรของพรรคการเมือง องค์กรทางสังคมและการเมืองในภาคใต้ และมีจุดยืน อธิปไตย และการควบคุมของตนเอง แนวร่วมและรัฐบาลปฏิวัติเฉพาะกาลแห่งสาธารณรัฐเวียดนามใต้ปฏิเสธความชอบธรรมของรัฐบาลไซง่อน
ตามการประมาณการของสหรัฐอเมริกา ภายในเวลาไม่กี่เดือนของการก่อตั้ง สมาชิกภาพฯเพิ่มขึ้นเป็นสองเท่า และเพิ่มขึ้นเป็นสองเท่าอีกครั้งในฤดูใบไม้ร่วงปี พ.ศ. 2504 และเพิ่มขึ้นเป็นสองเท่าในต้นปี พ.ศ. 2505 เป็นประมาณ 300,000 คน
เมื่อวันที่ 15 ธันวาคม พ.ศ. 2504 (วันแรกของปีใหม่ปีชวด) ในพื้นที่ปลดแอกเตยนิญ แนวหน้าได้จัดพิธีรับมอบกองกำลังปลดแอกเป็นสมาชิกอย่างเป็นทางการ ในการประชุมครั้งนี้ คณะกรรมการจัดงานได้แนะนำรัฐสภา (รวมถึงส่วนราชการชั่วคราวของแนวหน้าด้วย) ได้แก่ ดร. พุง วัน กุง ในนามของปัญญาชนไซง่อน นายเหงียน วัน ลิญในนามของพรรคปฏิวัติประชาชนเวียดนาม; นายอุ๋ง หง็อก กี้ ในนามของพรรคประชาธิปัตย์เวียดนาม นาย Nguyen Van Hieu ในนามของพรรคสังคมนิยมก้าวหน้าแห่งเวียดนาม; นาย Le Thanh ในนามของกองทัพปลดปล่อย ประธานคณะกรรมการกลางของแนวหน้าคือ เหงียน หืว เถาะ
การอพยพ
อพยพ
ซูซูกิ จิมนี่
ซูซูกิ จิมนี่ (Suzuki Jimny) เป็นรถยนต์เอนกประสงค์สมรรถนะสูงขนาดเล็กมาก (Subcompact SUV) ที่ผลิตโดย ซูซูกิ เริ่มผลิตเมื่อปี พ.ศ. 2513 เป็นรถยนต์ออฟโรดรุ่นแรกๆ ของซูซูกิ โดยมีที่มาจากการที่ซูซูกิ มอเตอร์ คอร์เปอเรชั่นเข้าไปซื้อกิจการบริษัท HopeStar ซึ่งใกล้จะล้มละลาย จึงผลิตรถยนต์ออฟโรดรุ่น HopeStar ON360 และพัฒนามาเป็นซูซูกิ จิมนี่ในปัจจุบัน
รุ่นที่ 1 (พ.ศ. 2513-2524)
ซูซูกิ จิมนี่ รุ่นที่ 1 เปิดตัวเมื่อปี พ.ศ. 2513 โดยออกมาเพื่อทดแทนรุ่น HopeStar ON360 ใช้รหัส LJ10 ,LJ20 ,SJ10 และ SJ20 ตามลำดับ ใช้เกียร์ธรรมดา 4 สปีด มีเครื่องยนต์ 0.4 ,0.5 และ 0.8 ลิตร เป็นรถขับเคลื่อนสี่ล้อรุ่นแรกๆ ของซูซูกิ
รุ่นที่ 2 (พ.ศ. 2524-2541)
ซูซูกิ จิมนี่ รุ่นที่ 2 เปิดตัวเมื่อปี พ.ศ. 2524 ใช้รหัส SJ30 ,SJ40 และ SJ413 ตามลำดับ รุ่นนี้เป็นรุ่นที่เริ่มมีความหลากหลายมากขึ้น มีตัวถังเอสยูวี 3 ประตูและคอนเวอร์เทเบิล 2 ประตู ใช้ระบบขับเคลื่อนล้อหลัง และระบบขับเคลื่อนสี่ล้อ ใช้เกียร์ธรรมดา 4 และ 5 สปีด ภายหลังได้มีการนำเกียร์อัตโนมัติ 3 สปีด เข้ามาใช้ในจิมนี่ด้วย มีเครื่องยนต์ 0.5 ,0.7 ,1.0 ,1.3 และ 1.9 ลิตร มีระยะฐานล้อ 2,030-2,375 มม. ความยาว 3,195-4,010 มม. ความกว้าง 1,395-1,535 มม. และความสูง 1,670-1,840 มม. มีฐานการประกอบอยู่ที่ประเทศญี่ปุ่น ,โคลอมเบีย ,อินเดีย ,อินโดนีเซีย ,เคนยา ,สเปนและไทย
ในประเทศไทย เปิดตัวครั้งแรกเมื่อปี พ.ศ. 2531 ในชื่อ ซูซูกิ คาริบเบียน (Suzuki Caribian) โดยซูซูกิ มอเตอร์ ประเทศไทย (หรือสยามอินเตอร์เนชั่นแนล คอร์เปอเรชั่น) เนื่องจากซูซูกิ มอเตอร์ ประเทศไทยต้องการหารถมาประกอบในประเทศเพื่อเสริมกับรถยนต์นั่งขนาดเล็กอย่าง ซูซูกิ คัลตัส (Suzuki Cultus) และเคยเป็นรถสวัสดิการทหารอยู่ช่วงหนึ่ง จิมนี่รุ่นนี้ได้รับความนิยมอย่างมากในประเทศไทย เนื่องจากตอบสนองความต้องการของลูกค้าที่ต้องการใช้รถยนต์ขับเคลื่อนสี่ล้อ ในต่างประเทศอาจจะคิดว่าคาริบเบียนเป็นรถจี๊ปสองตอน แต่ในความจริงแล้วเป็นรถกระบะซึ่งได้รับการต่อเติมหลังคาไฟเบอร์ด้านหลัง ทำให้ทรงดูเป็นรถจี๊ปเล็กสองตอน ต่อมาไม่นานหลังจากผลิตและจำหน่ายในเวอร์ชันจี๊ปสองตอน ก็ถูกภาษีรถสเตชันวากอนกำหนดให้รถสเตชันวากอนดัดแปลงต้องเสียภาษีแพง ทำให้ซูซูกิต้องมาผลิตในเวอร์ชันรถกระบะเล็กแทนในปี พ.ศ. 2539 และนี่คือจุดเริ่มต้นของตลาดกลุ่มใหม่ คือ รถเอนกประสงค์ดัดแปลง (PPV) และขายมาเรื่อยๆ จนถึงปี พ.ศ. 2548
รุ่นที่ 3 (พ.ศ. 2541-2561)
ซูซูกิ จิมนี่ รุ่นที่ 3 เปิดตัวเมื่อปี พ.ศ. 2541 เป็นรุ่นที่ยาวนานถึง 19 ปี ใช้รหัส JB23 ,JB33 ,JB43 และ JB53 ตามลำดับ ซึ่งเป็นรุ่นที่มีฐานการประกอบอยู่ที่ประเทศญี่ปุ่น ,โคลอมเบียและสเปน มีตัวถังเอสยูวี 2 ประตูและคอนเวอร์เทเบิล 2 ประตู มีเครื่องยนต์ 0.7 ,1.3 และ 1.5 ลิตร ใช้เกียร์ธรรมดา 5 สปีด และเกียร์อัตโนมัติ 4 สปีด ระยะฐานล้อ 2,030 มม. ความยาว 3,295-3,645 มม. ความกว้าง 1,395-1,600 มม. และความสูง 1,655-1,715 มม.
ปัจจุบัน ซูซูกิ จิมนี่ ยังคงทำตลาดมาเรื่อยๆ ไม่หวือหวานัก เนื่องจากกระแสของ SUV ที่ใช้พื้นฐานจากรถกระบะเริ่มมีน้อยลง แต่ยังคงเน้นลูกค้าที่เน้นการใช้งานในเมือง แทนการลุยป่าฝ่าดงเหมือนในอดีต ทำให้ในขณะนี้ซูซูกิต้องคิดหนักว่าจะพัฒนาจิมนี่ใหม่ให้คุ้มทุนพัฒนาอย่างไร
รุ่นที่ 4 (พ.ศ. 2561-ปัจจุบัน)
ซูซูกิ จิมนี่ รุ่นที่ 4 เปิดตัวเมื่อปี พ.ศ. 2561 ใช้รหัส JB64 และ JB74 ( ใช้ชื่อว่า JIMNY SIERRA ) ตามลำดับ ซึ่งเป็นรุ่นที่ยังผลิตอยู่ในปัจจุบัน มีฐานการประกอบอยู่ที่ประเทศญี่ปุ่น มีตัวถังเอสยูวี 2 ประตู มีเครื่องยนต์ 0.7 เทอร์โบ และ 1.5 ลิตร ใช้เกียร์ธรรมดา 5 สปีด และเกียร์อัตโนมัติ 4 สปีด ระยะฐานล้อ 2,250 มม. ความยาว 3,645 มม. ความกว้าง 1,645 มม. และความสูง 1,720 มม. Suzuki Jimny 2018 ใหม่ มีภาพหลุดปรากฏออกมาให้เห็นกัน โดยยังคงเอาไว้ซึ่งดีไซน์คลาสสิกที่เราเคยคุ้นตากันดี มีลุ้นเปิดตัวที่โตเกียวมอเตอร์โชว์เดือนตุลาคม 2560 นี้ แม้ว่าบ้านเราจะคุ้นเคยกับ Suzuki Caribian มากกว่า แต่ Jimny ก็เป็นอีกรุ่นที่ได้รับความนิยมในตลาดโลก ซึ่งโฉมใหม่ที่ปรากฏออกมานับเป็นเจเนอเรชั่นที่ 4 แล้ว แต่ยังคงไว้ซึ่งดีไซน์ตัวถังแบบคลาสสิก ไฟหน้าและไฟเลี้ยวทรงกลม, กันชนหน้าสีดำ, เสริมซุ้มล้อสีดำ, ด้านท้ายติดตั้งล้ออะไหลบนประตูท้าย พร้อมไฟท้ายแนวนอนบริเวณกันชน เป็นต้น ภายในห้องโดยสารติดตั้งเครื่องเสียงหน้าจอสัมผัสขนาดใหญ่ ซึ่งมี Interface ใกล้เคียงกับ Ciaz RS ในบ้านเรา, ติดตั้งสวิตช์เครื่องปรับอากาศทรงกลม, พวงมาลัยแบบ 3 ก้าน, แผงคอนโซลฝั่งผู้โดยสารออกแบบให้มีที่จับในตัว เป็นต้น ปัจจุบันยังไม่มีรายละเอียดด้านขุมพลังของ Suzuki Jimny 2018 ใหม่ออกมา แต่โฉมปัจจุบันมีเครื่องยนต์ให้เลือกทั้งหมด 2 แบบ ได้แก่ เครื่องยนต์เบนซิน 660 ซีซีเทอร์โบชาร์จ ( JB64 ) และเครื่องยนต์เบนซิน 1.5 ลิตร ( JB74 ) Dualjet ส่งกำลังด้วยเกียร์อัตโนมัติและเกียร์ธรรมดา พร้อมระบบขับเคลื่อนสี่ล้อ AllGrip Pro
สำหรับรุ่นในประเทศไทย ปี 2019 เปิดตัวที่งานมอเตอร์โชว์ นำเข้ารุ่น JIMNY SIERRA ( JB74 ) จำนวนจำกัดแค่ 30 คัน ( สั่งเพิ่มอีก 60 คัน ) รวม 90 คันเท่านั้น สาวกรถลุยแนวคลาสสิคอย่าง ซูซูกิ จิมนี่ โดยในโฉมนี้ที่เข้ามาจำหน่ายในไทย เป็นรถยนต์นำเข้าแบบทั้งคัน CBU จากประเทศญี่ปุ่น เครื่องยนต์ใหม่ รหัส K15B ขนาด 4 สูบ 1.5 ลิตร สมรรถนะสูง 102 แรงม้า แรงบิดสูงสุด 130 นิวตัน-เมตร เกียร์อัตโนมัติ 5 สปีด ระบบขับเคลื่อน 4 ล้อ ALLGRIP Pro และ Low Transfer Gear รัศมีวงเลี้ยว 4.9 เมตร พร้อมระบบ Hill Descent Control ควบคุมความเร็วขณะวิ่งลงทางลาดชัน ระบบ Hill Hold Control ป้องกันรถไหลและช่วยออกตัวขณะขับขี่ขึ้นทางชัน โครงสร้างตัวถัง TECT เหล็กกล้า ระบบ Traction Control System ป้องกันล้อหมุนฟรี ถุงลมนิรภัย SRS ระบบเบรก ABS พร้อมระบบกระจายแรงเบรกอิเล็กทรอนิกส์ EBD
มีสีตัวถังให้เลือก 7 สี แบ่งเป็น
สีโมโนโทน 4 สี คือ สีขาว ,สีดำ ,สีเทา ,สีเขียว
สีทูโทน 3 คือ สี Solid Kinetic Yellow with Pearl Bluish Black ,สี Metallic Brisk Blue with Pearl Bluish Black ,สี Metallic Chiffon Ivory with Pearl Bluish Black
สำหรับราคา แบ่งเป็น 2 รุ่นหลักๆ
รุ่นเกียร์ธรรมดา 1,550,000 บาท
รุ่นเกียร์อัตโนมัติ 1,650,000 บาท
สีทูโทนบวกเพิ่มจากราคาจำหน่าย 30,000บาท
หลี่ เค่อเฉียง
หลี่ เค่อเฉียง เป็นอดีตนายกรัฐมนตรีจีน รายชื่อของเขาเคยจัดอยู่ในลำดับที่สองของคณะกรรมการประจำกรมการเมืองแห่งพรรคคอมมิวนิสต์แห่งประเทศจีน และระหว่าง พ.ศ. 2551 - 2556 เขาดำรงตำแหน่งรองนายกรัฐมนตรีลำดับที่หนึ่ง ในรัฐบาลของนายเวิน เจียเป่า
เกาะเตอร์นาเต
เตอร์นาเต (Ternate) เป็นเกาะในหมู่เกาะโมลุกกะ ทางตะวันออกของประเทศอินโดนีเซีย ตั้งอยู่นอกฝั่งตะวันตกของเกาะที่ใหญ่กว่า คือ เกาะฮัลมาเฮรา เช่นเดียวกันเกาะบริเวณใกล้เคียง เกาะมีภูเขาไฟรูปกรวย เกาะแห่งนี้เคยเป็นเกาะที่ผลิตกานพลูแห่งเดียวของโลก ทำให้สุลต่านกลายเป็นคนที่ร่ำรวยที่สุดและมีอิทธิพลมากที่สุดในอินโดนีเซีย